《有客自关外来颇道边亭暴露之苦时子止兄方趋》
宋代·晁公溯

平凉歃血不濡齿，奚车辚辚临渭水。
一丸未及封函关，已复胡歌饮都市。
近闻移屯集岐下，战声日震长平瓦。
两军相持久未决，将军宝帐皆在野。
野田秋深风力劲，边云日满青泥岭。
三军雨立甲裳重，诸将露宿旃裘冷。
原头霜落黄芦，西风猎猎边亭寒。
从军之乐今有几，仲宣寄诗烦说似。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。